**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XV****Број 3** | **Прокупље****13. Јануар****2023.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

 На основу члана 60,61,61а и 64а.,Закона о пољопривредном земљишту (,,Службени гласник РС,,бр.62/06,65/08-др.закон,41/09,112/15, 80/17 и 95/18 др.закон) и члана 63. став 1.тачка 24 . Статута града Прокупља (,,Службени лист општине Прокупље,, бр.15/18), Градско веће града Прокупља на седници одржаној 13.01.2023.године,донелo је

**РЕШЕЊЕ**

о образовању Комисија за израду годишњег Програма заштите, уређења и коришћења пољопривредног земљишта на територији Града Прокупља

Члан 1

Образује се Комисија за израду годишњег Програма заштите, уређења и коришћења пољопривредног земљишта на територији Града Прокупља (у даљем тексту Комисија).

Члан 2

Комисију чини председник и шест (6) чланова и то:

1. Жарко Ратковић, дипл.инж.пољопривреде, председник Комисије,

2. Срђан Стаменковић, дипл.инж.пољопривреде, члан Комисије,

3. Иван Ђинђић,дипл. инж. пољопривреде, члан Комисије,

4. Јасмина Ђорђевић, пољопривредни техничар, чланица Комисије,

5. Стеван Перовић,дипл.инж.геодезије, члан Комисије,

6. Александар Павловић, дипл.економиста, члан Комисије и

7. Драган Вуксановић, дипл. правник, члан Комисије.

Члан 3

Задатак Комисије је да изради Предлог годишњег програма заштите, уређења и коришћења пољопривредног земљишта, којим ће утврдити врсту и обим радова које треба извршити, а посебно утврдити податке који се односе на пољопривредно земљиште у државној својини на територији Града Прокупља и прибави мишљење Комисије из члана 60.став 3 (,,Сл.гласник РС,, бр.62/06,65/08-др.закон,41/09,112/15,80/1717 и 95/18 др.закон). Закона о пољопривредном земљишту.

Члан 4

Комисија је дужна да Предлог годишњег програма из члана 3 овог решења изради и достави надлежном органу на усвајање у законски прописаним роковима.

Члан 5

 Даном ступања на снагу овoг Решења ,престаје да важи Решење о образовању Комисије за израду годишњег Програма заштите, уређења и коришћења пољопривредног земљишта града Прокупља бр.06-2/2019-02 од 28.01.2019.године.

Члан 6

Ово Решење ступа на снагу даном доношења и објављиви ће се у ,,Службеном листу града Прокупља,,.

Члан 7

Решење доставити именованима и архиви града Прокупља.

ГРАДСКО ВЕЋЕ ГРАДА ПРОКУПЉА

 Број:06-04/2023-02 ПРЕДСЕДНИК ГРАДСКОГ ВЕЋА

 У Прокупљу, 13.01.2023.године Милан Аранђеловић,с.р.

***С а д р ж а ј***

***1.Решење о образовању Комисије за израду годишњег Програма заштите, уређења и коришћења пољопривредног земљишта на територији Града Прокупља....................................................1-2***



 Издавач**:** *Скупштина Грaда Прокупља*

 **Лист уредио** *Ивана Обрадовић*

 **Главни и одговорни уредник:** *Секретар Скупштине Града*

 *Прокупља Александра Вукићевић*